*Tämä artikkeli käsittelee vuonna 1994 syntynyttä jääkiekkoilija Andreas Johnsonia. Ruotsalaisesta laulajasta kertoo artikkeli Andreas Johnson.*

**Carl Andreas Johnson** (s. 21. marraskuuta 1994 Gävle, Ruotsi) on ruotsalainen jääkiekkoilija, joka pelaa NHL-joukkue Pittsburgh Penguinsin organisaatiossa. Johnson on pelipaikaltaan vasen laitahyökkääjä.

Ura
---

### Seuraura

Johnsonin kasvattajaseura on HK Kings. Hän siirtyi juniorina sittemmin Frölunda HC:hen. Johnson oli kaudella 2009–2010 joukkueen U16-nuorten paras pistemies ja maalintekijä tehoilla 11+6=17. Hän voitti kauden päätteeksi ikäluokkansa Ruotsin-mestaruuden. Kaudella 2010–2011 Johnson oli J18 Allsvenskanissa ja pudotuspeleissä Frölundan J18-nuorten paras pistemies ja maalintekijä. Hän voitti kauden päätteeksi sekä J20- että J18-nuorten mestaruuden. Johnson voitti J20-nuorissa myös Junior European Trophyn mestaruuden. Kausi 2011–2012 päättyi J18 Allsvenskanin pronssiin.

Kaudella 2012–2013 Johnson sijoittui tehoilla 23+31=54 koko J20 SuperElitin pistepörssissä toiseksi edellään vain Rögle BK:n Oskar Norlöv. Hän debytoi kauden aikana myös Frölundan miesten joukkueessa, jossa Johnson pelasi Elitserienissä seitsemän runkosarja- ja viisi playoff-ottelua tehden yhden maalin. Hän pelasi Frölundassa myös yhden European Trophy -ottelun. Huhtikuussa 2013 Johnson teki kaksivuotisen jatkosopimuksen joukkueen kanssa.

Toronto Maple Leafs varasi Johnsonin seitsemännellä kierroksella 202. pelaajana NHL:n varaustilaisuudessa 2013. Kausi 2013–2014 oli hänen varsinainen tulokaskautensa SHL:ssä, jossa Johnson teki 44 runkosarjaottelussa tehot 15+9=24 sekä seitsemässä playoff-ottelussa yhden maalin. Hän oli runkosarjassa Frölundan kolmanneksi paras maalintekijä ja ET:ssä joukkueen paras maalintekijä viidellä osumallaan. Johnson valittiin kauden päätteeksi SHL:n vuoden tulokkaaksi. Kaudella 2014–2015 hän oli tehoilla 22+13=25 Frölundan paras maalintekijä ja kolmanneksi paras pistemies. Johnson sijoittui SHL:n maalipörssissä viidenneksi. Mestarien liigassa hän oli tehoilla 11+14=25 koko sarjan paras maalintekijä ja sijoittui pistepörssissä toiseksi edellään vain joukkuetoveri Mathis Olimb. Johnson voitti myös turnauksen tehotilaston lukemalla +12. Hän voitti CHL-hopeaa.

Kesäkuussa 2015 Johnson teki kolmivuotisen tulokassopimuksen Toronto Maple Leafsin kanssa, mutta hän pelasi kauden 2015–2016 kuitenkin vielä lainalla Frölundassa. Johnson oli tehoilla 19+25=44 joukkueen paras maalintekijä Joel Lundqvistin kanssa ja toiseksi paras pistemies Ryan Laschin jälkeen. Hän jakoi SHL:n pistepörssin viidennen sijan Växjö Lakersin Richard Gyngen ja Linköpings HC:n Andrew Gordonin kanssa. Johnson voitti kauden päätteeksi Ruotsin-mestaruuden. Hän voitti kauden aikana myös CHL:n mestaruuden. SHL-kauden jälkeen, huhtikuussa 2016 Johnson siirtyi loppukevääksi AHL-joukkue Toronto Marliesin vahvuuteen. Hän pelasi siellä kaksi playoff-ottelua.

Lokakuussa 2020 Maple Leafs kauppasi Johnssonin New Jersey Devilsiin vaihdossa Joey Andersoniin.

Helmikuussa 2023 Devils kauppasi Johnsonin, Fabian Zetterlundin, Sakhir Mukhamadulinin, Nikita Okhotjukin, ehdollisen ensimmäisen kierroksen varausvuoron vuoden 2023 varaustilaisuudessa, ehdollisen toisen kierroksen varausvuoron vuoden 2024 varaustilaisuudessa ja seitsemännen kierroksen varausvuoron vuoden 2024 varaustilaisuudessa San Jose Sharksiin vaihdossa Timo Meieriin, Scott Harringtoniin, Santeri Hatakkaan, Timur Ibragimoviin, Zachary Emondin ja viidennen kierroksen varausvuoroon vuoden 2024 varaustilaisuudessa.

Heinäkuussa 2023 Johnson teki vapaana agenttina Pittsburgh Penguinsin kanssa yksivuotisen ja 800 000 dollarin arvoisen sopimuksen.

### Maajoukkueura

Johnson pelasi alle 20-vuotiaiden MM-kilpailuissa vuonna 2014, jolloin hän voitti hopeaa. Ruotsin A-maajoukkueessa Johnson on pelannut viisi ottelua tehopistein 1+1=2. Hän teki A-maajoukkuedebyyttinsä Channel One Cupin 18. joulukuuta 2014 Prahassa pelatussa avausottelussa Tšekkiä vastaan, jolloin Johnson teki myös ensimmäisen A-maajoukkuemaalinsa.

Muuta
-----

Johnsonin isoveli Jonathan pelaa HockeyAllsvenskan-joukkue Tingsryds AIF:ssä ja hän on aiemmin esiintynyt myös Frölundan Elitserien/SHL-joukkueessa. Veljesten isä on Frölundan entinen kapteeni Jonas Johnson.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Frölunda HC | Elitserien | 7 | 1 | 0 | 1 | 0 | 5 | 0 | 0 | 0 | 0 |
| 2013–2014 | Frölunda HC | SHL | 44 | 15 | 9 | 24 | 2 | 7 | 1 | 0 | 1 | 4 |  |  |  |  |  |  | JMM | 7 | 3 | 3 | 6 | 6 |
| 2014–2015 | Frölunda HC | SHL | 55 | 22 | 13 | 35 | 34 | 8 | 2 | 2 | 4 | 4 |
| 2015–2016 | Frölunda HC | SHL | 52 | 19 | 25 | 44 | 20 | 16 | 2 | 2 | 4 | 8 |
|  | Toronto Marlies | AHL | – | – | – | – | – | 2 | 0 | 0 | 0 | 0 |
| 2016–2017 | Toronto Marlies | AHL | 75 | 20 | 27 | 47 | 42 | 11 | 6 | 0 | 6 | 13 |
| 2017–2018 | Toronto Marlies | AHL | 54 | 26 | 28 | 54 | 53 | 16 | 10 | 14 | 24 | 4 |
|  | Toronto Maple Leafs | NHL | 9 | 2 | 1 | 3 | 0 | 6 | 1 | 1 | 2 | 2 |
| 2018–2019 | Toronto Maple Leafs | NHL | 73 | 20 | 23 | 43 | 32 | 7 | 1 | 3 | 4 | 0 |
| 2019–2020 | Toronto Maple Leafs | NHL | 43 | 8 | 13 | 21 | 14 | 1 | 0 | 0 | 0 | 0 |
| 2020–2021 | New Jersey Devils | NHL | 50 | 5 | 6 | 11 | 12 | – | – | – | – | – |
| 2021–2022 | New Jersey Devils | NHL | 71 | 13 | 22 | 35 | 30 | – | – | – | – | – |
| 2022–2023 | Utica Comets | AHL | 36 | 9 | 21 | 30 | 42 | – | – | – | – | – |
|  | New Jersey Devils | NHL | 2 | 0 | 0 | 0 | 0 | – | – | – | – | – |
|  | San Jose Sharks | NHL | 11 | 0 | 3 | 3 | 6 | – | – | – | – | – |
| 6 kausi | yhteensä | NHL | 259 | 48 | 68 | 116 | 94 | 14 | 2 | 4 | 6 | 2 |
| 4 kausi | yhteensä | AHL | 165 | 55 | 76 | 131 | 137 | 29 | 16 | 14 | 30 | 17 |
| 4 kautta | yhteensä | Elitserien/SHL | 151 | 57 | 47 | 104 | 56 | 36 | 5 | 4 | 9 | 16 |

Lähteet
-------

* Andreas Johnson The Internet Hockey Databasessa (englanniksi)
* Andreas Johnson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Andreas Johnson *Elite Prospects*. Everysport Media Group AB.  (englanniksi)
2. ↑  Gyllander, Peter: Andreas Johnson och Erik Karlsson till A-truppen  2.4.2013. Frölunda Indians. Viitattu 25.4.2014. (ruotsiksi)
3. ↑  Maple Leafs sign Johnson; re-sign Brennan  4.6.2015. Toronto Maple Leafs. Viitattu 25.7.2015. (englanniksi)
4. ↑  Pettersson, Peter: Toronto sajnar Johnson  5.6.2015. Frölunda Indians. Viitattu 25.7.2015. (ruotsiksi)
5. ↑  Wulcan, Markus; Nilsson, Eric: Förlänger säsongen – med slutspel i AHL  29.4.2016. AB Kvällstidningen Expressen. Viitattu 31.5.2016. (ruotsiksi)
6. ↑
7. ↑
8. ↑
9. ↑  CZE - SWE (4-6) (englanniksi)

Aiheesta muualla
----------------

* Kuvia tai muita tiedostoja aiheesta **Andreas Johnson (jääkiekkoilija)** Wikimedia Commonsissa